b'\n_START_ARTICLE_\nGlikopeptidni antibiotik\n_START_PARAGRAPH_\nGlikopeptidni antibiotiki (oznaka ATC: J01XA) so skupina antibiotikov, katerih molekule imajo glikopeptidno strukturo: na peptid je vezan oligosaharid. Pomembnej\xc5\xa1i predstavniki te skupine so: vankomicin, teikoplanin, telavancin, bleomicin, ramoplanin in dekaplanin.\n_START_SECTION_\nMehanizem delovanja\n_START_PARAGRAPH_\nGlikopeptidni antibiotiki zavirajo sintezo bakterijske celi\xc4\x8dne stene, s tem da zavre sintezo peptidoglikana. Ve\xc5\xbeejo se na C-konec D-alanin-D-alaninovih ostankov peptidoglikanovih predhodnikov.\n_START_SECTION_\nUporaba\n_START_PARAGRAPH_\nZaradi toksi\xc4\x8dnosti je njihova uporaba omejena na bolnike, ki so hudo bolni in so preob\xc4\x8dutljivi na betalaktamske antibiotike. Imajo ozek spekter delovanja in so na\xc4\x8deloma so u\xc4\x8dinkoviti proti grampozitivnim kokom.'